
РЕГЛАМЕНТ ЗА КОНКУРС ЗА ИЗРАБОТКА НА ЛОГО НА МЛАДЕЖКИ ЦЕНТЪР РАЗГРАД


I. Обща информация
Община Разград обявява конкурс за изработване на официално лого на Младежки център Разград. Конкурсът ще се проведе в периода от 15 септември до 15 октомври 2025 година включително и има за цел да бъде създадено оригинално, разпознаваемо и функционално лого, чрез което  да се създаде ясна визуална идентичност и лесна разпознаваемост на Младежкия център сред младите хора и обществото като цяло. Логото ще бъде използвано в официални документи, рекламни и информационни материали, както и в онлайн пространството. 

[bookmark: _GoBack]II. Условия за участие
1. В конкурса могат да участват само жители на Област Разград.
2. Възрастово ограничение: от 13 до 29 години.
3. Всеки участник може да представи до 2 (две) предложения.
4. Участието в конкурса е безплатно.

III. Изисквания към логото
1. Логото може да бъде създадено както дигитално, така и ръчно нарисувано на хартия.
2. Логото трябва да бъде оригинално и авторско, създадено специално за този конкурс. 
3. Да бъде свързано с темата „Младеж, иновация, развитие, бъдеще“.
4. Да бъде подходящо за използване в печатни и дигитални материали.
5. Да бъде представено както в цветен, така и в черно-бял вариант.
6. Ако логото е дигитално – да бъде във формат .PNG, .JPG, .PDF или .SVG, с висока резолюция (минимум 300 dpi).
7. Ако логото е нарисувано на хартия, участникът трябва да го предаде в запечатан плик.

IV. Начин на кандидатстване
1. За дигитални проекти:
- Всички предложения се изпращат на имейл: obshtina@razgrad.bg, 
- Тема на имейла: „Конкурс за лого на Младежки център Разград“.
- В имейла трябва да бъдат посочени:
- Име, възраст, адрес и контакт на участника (телефон, имейл).
- Кратко описание на концепцията на логото (до 200 думи).
- Сканирана Декларация за отстъпване на авторско право.
- Сканирана Декларация за съгласие за обработка на лични данни
2. За ръчно нарисувани проекти:
- Логото трябва да бъде предадено лично в Деловодството на Община Разград.
- То трябва да бъде поставено в запечатан плик с надпис „Конкурс за лого на Младежки център Разград“.
- В плика трябва да се съдържат:
- Име, възраст, адрес и контакт на участника (телефон, имейл).
- Кратко описание на концепцията на логото (до 200 думи).
- Декларация за отстъпване на авторско право.
- Декларация за съгласие за обработка на лични данни
3. Краен срок за подаване: до 18:00 часа на 15.10.2025 г.

V. Оценяване и награди
1. предложенията ще бъдат оценявани от жури, съставено от:
- Представители на Община Разград.
- Художници и/или дизайнери.
- Представители на партньорската организация Асоциация Интегро.
2. Критерии за оценка:
- Оригиналност и креативност – 30 точки
- Свързаност с темата – 20 точки
- Визуална изразителност и въздействащ дизайн – 30 точки
- Функционалност и приложимост – 20 точки
3. Награди:
- I място – Лаптоп
- II място – Фотоапарат
- III място – Смартфон
- Всички участници ще получат сертификат за участие.

VI. Допълнителни условия
1. С участието си в конкурса авторите предоставят на Община Разград правото да използва наградените творби за  нуждите на Младежкия център.
2. Участниците декларират, че представените от тях проекти са оригинални и не нарушават авторски права.
3. Журито си запазва правото да не присъди първа награда, ако няма достатъчно качествени предложения.
4. Победителите ще бъдат обявени до 31.10.2025 г. на информационното табло на партерния етаж в административната сграда на Община Разград, с адрес: гр. Разград, бул. „Бели Лом“ № 37а и на интернет страница на Община Разград, рубрика „Проекти на общината“, подрубрика „Договор № BG-RRP-1.008-0007-C01, проект „Заедно и по-успешни с Младежки център Разград“.
За въпроси и допълнителна информация: Нели Добрева - ръководител на проекта, тел.: 084 618 146 и Христина Русева - координатор на проекта, тел.: 084 618 247.
5. В случай че бъде установено плагиатство или нарушаване на авторски права, участникът ще бъде незабавно отстранен от конкурса и неговото предложение няма да бъде разглеждано.

VII. Полезни линкове
За повече информация относно младежките центрове и тяхната роля можете да посетите следните ресурси:
1. Национална мрежа на младежките центрове – https://iyc.starazagora.bg/nacionalna-mreja-na-mc   https://www.facebook.com/youthnetworkbulgaria/?locale=bg_BG 
2. Съвет на Европа – Младежка политика и работа с младежи – https://www.coe.int/en/web/youth
3. Национален младежки форум  – https://nmf.bg/ 

